30800-118/38/2026.R

Az Országos Idegenrendészeti Főigazgatóság
felvételt hirdet közbeszerzési referens beosztás betöltésére

Munkahely megnevezése: 	Országos Idegenrendészeti Főigazgatóság
Beszerzési és Projekt Osztály
Beosztás: közbeszerzési referens
Besorolás: RIASZ/F
Munkavégzés helye: 1117 Budapest, Budafoki út 60.
Munkarend: hivatali
Jogviszony: határozatlan idejű, rendvédelmi igazgatási jogviszony
Bérezés: a rendvédelmi feladatokat ellátó szervek hivatásos állományának szolgálati viszonyáról szóló 2015. évi XLII. törvényben meghatározott RIASZ F besorolás szerint

Főbb feladatok
· Az éves közbeszerzési terv előkészítése, összeállítása, aktualizálása és végrehajtásának nyomon követése.
· Az állami közbeszerzési szaktanácsadó (ÁKSZ) bevonását nem igénylő közbeszerzési eljárások teljes körű, önálló előkészítése és lebonyolítása.
· Az ÁKSZ bevonását nem igénylő közbeszerzési eljárásokban a Bírálóbizottság tagjaként a közbeszerzési szakértelem biztosítása.
· Az ÁKSZ bevonásával megvalósuló közbeszerzési eljárások előkészítésének és lebonyolításának ajánlatkérői oldalról történő koordinálása, a szükséges adatok és dokumentumok rendelkezésre bocsátása, valamint folyamatos együttműködés az ÁKSZ-szel.
· Közreműködés a közbeszerzési eljárásokhoz kapcsolódó dokumentációk és döntés-előkészítő anyagok összeállításában.
· A közbeszerzési eljárásokhoz kapcsolódó EKR-ügyintézés és kapcsolódó nyilvántartások vezetése.
· A közbeszerzésnek nem minősülő beszerzési eljárások előkészítése és lebonyolítása, valamint szükség szerint a beszerzési szakértelem biztosítása a Bírálóbizottságban.
· Közreműködés a beszerzési szabályzat, valamint a kapcsolódó belső eljárásrendek felülvizsgálatában és aktualizálásában.
· A közbeszerzési jogszabályok változásainak figyelemmel kísérése.

A beosztás betöltésének követelményei
· magyar állampolgárság;
· büntetlen előélet;
· cselekvőképesség;
· kifogástalan életvitel ellenőrzéshez való hozzájárulás, 
· vagyonnyilatkozattételi kötelezettség vállalása;
· felsőfokú végzettség;
· közbeszerzési referens végzettség;
· Elektronikus Közbeszerzési Rendszer (EKR) felhasználói szintű ismerete;
· a közbeszerzési jogszabályok – különösen a Kbt. és végrehajtási rendeletei – naprakész ismerete és gyakorlati alkalmazása;
· foglalkozás-egészségügyi orvosi alkalmassági vizsgálaton való részvétel és alkalmas minősítés.

Előnyt jelent
· jogi végzettség;
· szerződések előkészítésében, valamint véleményezésében szerzett gyakorlat;
· rendvédelmi szervnél szerzett gyakorlat;
· közbeszerzési területen szerzett szakmai tapasztalat;
· KEF, DKÜ, VBÜ portálok felhasználói szintű ismerete.

Elvárt kompetenciák
· precíz, pontos és felelősségteljes munkavégzés;
· önálló munkavégzésre való képesség és kezdeményezőkészség;
· jó szervező- és koordinációs készség;
· elemző- és problémamegoldó képesség;
· rendszerszemlélet és logikus gondolkodás;
· határidők betartása, hatékony időgazdálkodás;
· jó írásbeli és szóbeli kommunikációs készség;
· együttműködési készség, csapatmunkára való képesség;
· szabálykövető, igényes és minőségorientált munkavégzés.

Jelentkezés módja
· szakmai önéletrajz benyújtása, amely tartalmazza a személyi adatait, szakmai végzettségeit, korábbi beosztásait, jelenlegi munkahelyét, elérhetőségeit;
· motivációs levél benyújtása (a motivációs levélben kérjük feltüntetni a bruttó bérigényét);
· iskolai végzettséget igazoló okiratok másolatát;
· három hónapnál nem régebbi hatósági erkölcsi bizonyítvány (mely a pályázati jelentkezésnek nem, de a munkakör betöltésének feltétele).

A jelentkezés határideje: 2026. november 20.

A jelentkezés elbírálásának határideje: 2026. november 25.

A munkakör betöltésének kezdete: 2026. december 1.

A jelentkezés benyújtásának helye: Jelentkezését a borbely.levente@oif.gov.hu e-mail címre (másolatban az allashirdetes38@oif.gov.hu e-mail címre is) kérjük eljuttatni a tárgyban a „Közbeszerzési referens álláshirdetés” megjelölésével.

A meghallgatásra kiválasztott jelentkezőket a személyes elbeszélgetés időpontjáról telefonon értesítjük.
